# GYERTYALÁNG KEGYELETI SZOLGÁLAT KFT.

**LEVELEZÉSI CÍM: TELEFON: 06 30/510-0590**

**2072 Zsámbék**

## Piac köz 1. E-MAIL CÍM: gyertyalangkft@freemail.hu

##



**TELKI KÖZSÉG**

**POLGÁRMESTERI HIVATALA**

***BESZÁMOLÓ A TEMETŐ ÉS A***

***RAVATALOZÓ 2024. ÉVI***

***ÜZEMELTETÉSÉRŐL***

Készítette:

 Szegedi Elvira

 Ügyvezető igazgató

**Tisztelt Polgármester Úr!**

**Tisztelt Jegyző Asszony!**

**Tisztelt Képviselő Testület!**

Engedjék meg, hogy megragadva a kínálkozó alkalmat megköszönjem a Gyertyaláng Kegyeleti Szolgálat Kft. tevékenysége iránt mutatott bizalmukat a 2024. évi működésünk során.

Az Önkormányzat és társaságunk között kötött kegyeleti közszolgáltatási szerződés

alapján társaságunk éves beszámolási kötelezettséggel tartozik az

Önkormányzat felé.

**A településen 2024-es évben 18 temetés volt az alábbi megoszlásban:**

 **Hagyományos temetés 5 esetben**

 **Hamvasztásos temetés 13 esetben**

Társaságunk a Ttv.17.§ (2) bekezdése szerint köteles betartani az egyenlő bánásmód követelményét a temetkezési szolgáltatók tekintetében. E kötelezettségünknek eleget téve az Szigü Kft. és a Corpus Kft. részére biztosítottuk a tisztességes méltó temetés lebonyolításához szükséges feltételeket.

**A temető és ravatalozó üzemeltetéssel kapcsolatos árbevételek és költségek**

**2024-as évben az alábbi módon alakultak:**

 **Árbevétel éves:**

 Ravatalozó használat:  **450.000.- Ft**

 Ravatalozó berendezés használat: **340.000.-Ft**

 Sírásás: **292.000.- Ft**

 Halottkezelés ( Átadás-átvétel): **90.000.- Ft**

 Sírhelydíj: **641.000.- Ft**

***Összes árbevétel: 1.813.000.- Ft***

Az előzőekben felsorolt temetői díjtételekből kell finanszírozni a temető fenntartásával, karbantartásával, állagmegóvásával, valamint az üzemeltetéshez kapcsolódó egyéb feladatok (pl. fűnyírás, hó eltakarítás, síkosság mentesítés, ravatalozó takarítás, temetői hulladék elszállítás, sírhelynyilvántartás stb.) ellátásával kapcsolatos kiadásokat.

A temetőüzemeltetési munkák végzése során törekedtünk arra, hogy a temetőbe látogatók elégedettek legyenek a temető tisztaságával, rendezett állapotával, megfelelve a kegyeleti elvárásoknak.

**Költségek éves szinten:**

 Temető fenntartási költségek: **179.792.- Ft**

* *Szemétdíj: 84.710.- Ft*
* *Fűnyírás költsége: 50.978.- Ft*
* *Egyéb fenntartási költség: 44.104.- Ft*

 Üzem. gépkocsi költségei:  **245.123.- Ft**

 Munkabér és közterhei:  **619.735.- Ft.**

***Összesen: 1.044.650.- Ft.***

A temetkezési törvény és a helyi rendelet szerint, valamint a Kegyeleti Közszolgáltatói

Szerződésben vállalt üzemeltetői feladatainkat teljesítettük, ezek közé tartozik:

* a temetőben temetési szolgáltatást végző vállalkozók között a temetések időpontját

koordináltuk, a vállalkozásszerűen ipari tevékenységet végző vállalkozóktól a díjakat beszedtük, ellenőriztük, és biztosítottuk a munkaterület rendezett elhagyását,

* biztosítottuk a temetés /urnaelhelyezés/ feltételeit,
* gondoskodtunk a temető nyitásáról, zárásáról,
* biztosítottuk a ravatalozó folyamatos takarítását, a technikai berendezések üzemképes állapotban tartását.
* teljesítettük a temetőbe szállított elhunytak átvételét, tárolását, temetési szolgáltatás

céljára történő átadását,

* a temetőben lévő temetési helyekről, az egyéb temetési helyek nyilvántartására a temetői nyilvántartó könyvet vezettük, és ezek biztonságos őrzéséről gondoskodtunk, az eltemettetőnek, a jogosult hatóságnak betekintést engedélyeztünk, felvilágosítást nyújtottunk,
* értékesítjük a temetői sír, sírbolt és urnahelyeket az önkormányzat temetői rendelete, díjszabása alapján,
* a temetőlátogatókat folyamatosan tájékoztatjuk az őket érintő kérdésekben,
* kijelöljük a temetési helyeket,
* a temető és létesítményeit takarítjuk, tisztán tartjuk, az utakat síkosság

mentesítettük, a havat eltakarítottuk,

* összegyűjtöttük és elszállítottuk a temetői hulladékot,
* a bokrokat rendszeresen nyestük, fákat gallyaztuk, füvet kaszáltuk,
* gondoskodunk a temetői rend betartásáról és betartatásáról,
* a temető infrastruktúrájának üzembetartását és karbantartását biztosítottuk
* összehangoltuk a temetői létesítmények, így különösen a ravatalozó használatával

kapcsolatos temetkezési szolgáltatók közötti tevékenységeket, szerveztük és segítettük a temetés és az urnaelhelyezés zökkenőmentes végrehajtását,

* a temetéshez szükséges hatósági igazolásokat, a halottvizsgálati bizonyítványokat

bekértük, archiváltuk,

* gondoskodtunk a temetőlátogatók ügyfélfogadásáról

A temető rendezéséhez, vagyis a lejárt sírok esetleges megszüntetéséhez, kigyűjtöttük az adatokat.

A 2024-es évben minden lejárt sírra felszólítást helyeztünk ki, ezzel a hozzátartozók figyelmét felhívva a sírhelyek újraváltásának lehetőségére.

A hozzátartozók egy része élt is ezzel a lehetőséggel, de a jelen állapot szerint a temetőben 67 db sír esetében nem történt meg az újraváltás.

Ezek a sírok a jellegüket tekintve a következők:

* Egyes sír: 31 db
* Kettes sír: 19 db
* Urnasír: 7 db
* régi sváb sírok:10 db

Kérem a tájékoztatásom elfogadását, természetesen a fentiekkel kapcsolatban felmerülő kérdésekre készséggel állok rendelkezésükre.

Zsámbék, 2025. szeptember 24.

Tisztelettel:

 Szegedi Elvira sk.

 ügyv. igazgató